Medlemsstaternes oplysninger om statsstøtte ydet i henhold til Kommissionens forordning (EF) nr. 68/2001 af 12. januar 2001 om anvendelsen af EF-traktatens artikel 87 og 88 på uddannelsesstøtte

(2003/C 138/02)

(EØS-relevant tekst)

Sag nr.: XT 34/02

Medlemsstat: Italien

Region: Piemonte

Støtteordningens navn eller navnet på den virksomhed, der modtager individuel støtte: Retningslinjer for efteruddannelse - Lov 236/93 - Virksomheds-, sektor- og områdeplaner, der er aftalt mellem arbejdsmarkedets parter - 2002

Retsgrundlag: Deliberazione della giunta regionale del Piemonte n. 76-5853 del 15.4.2002

De planlagte årlige udgifter i henhold til ordningen eller den samlede individuelle støtte, der er ydet virksomheden: 12584655,43 EUR (24367290770 ITL)

Maksimal støtteintensitet: I overensstemmelse med forordning (EF) nr. 68/2001 svarer de maksimale støtteintensiteter til dem, der er angivet i nævnte forordnings artikel 4, stk. 2-6. Støtten, hvis omfang fastsættes under forudsætning af uddannelseskursets fuldstændige og forskriftsmæssige gennemførelse, udbetales i form af godtgørelse af de effektivt afholdte og påviste støtteberettigede udgifter til gennemførelse af uddannelsesforanstaltninger på baggrund af den effektivt gennemførte aktivitet og inden for følgende overgrænser for intensiteten:

>TABELPOSITION>

>TABELPOSITION>

De i ovenstående oversigt angivne intensiteter forhøjes med 10 procentpoint, når den foranstaltning, støtten går på, er bestemt til uddannelse af dårligt stillede arbejdstagere, som omhandlet i artikel 2, litra g), i forordning (EF) nr. 68/2001

Gennemførelsestidspunkt: 12.6.2002

Støtteordningens eller det individuelle støtteprojekts varighed: Indtil december 2003

Støttens formål: Støtteordningen vedrører såvel generel som særlig uddannelse. I overensstemmelse med forordning (EF) nr. 68/2001, artikel 2, litra e), forstås ved:

- generel uddannelse: indlæring af almene færdigheder, som arbejdstageren ikke kun kan benytte til udførelsen af sine nuværende eller fremtidige arbejdsopgaver i den støttemodtagende virksomhed, men som i vid udstrækning kan anvendes i andre virksomheder eller på andre arbejdsområder

- særlig uddannelse: indlæring af teoretiske og praktiske færdigheder, som arbejdstageren fortrinsvis kan benytte til udførelse af sine nuværende og fremtidige arbejdsopgaver i den støttemodtagende virksomhed.

Med henblik på anvendelse af nærværende støtteordning skal det anføres, at

- i kategorien "generel uddannelse" indgår de uddannelsesforanstaltninger, for hvilke der på forhånd er fastsat afsluttende offentlig godkendelse af erhvervsuddannelsesbevis, samt de uddannelsesforanstaltninger, der tilrettelægges i form af kurser på flere virksomheder, og som kræver samtidig tilstedeværelse af elever og/eller arbejdstagere fra to eller flere forskellige virksomheder inden for samme erhvervsgren

- i kategorien "særlig uddannelse" indgår de uddannelsesforanstaltninger, der henvender sig til arbejdstagere i én og samme virksomhed.

Der henvises til kategorien "generel uddannelse" i artikel 24 i regional lov nr. 63 af 13. april 1995, der er vedlagt, og i artikel 14 i lov nr. 845 af 21. december 1978, der omtales i førstnævnte lov

Berørte sektorer: Alle erhvervsgrene, alle tjenester

Navn og adresse på den myndighed, der yder støtten: Regione Piemonte - Direzione regionale alla formazione professionale - lavoro. Settore attività formativa, Via Magenta, 12 - I-10128 Torino

Andre oplysninger: Det samlede offentlige bidrag til den enkelte virksomhed for samtlige uddannelsesforanstaltninger, der kan gennemføres i henhold til nærværende direktiv, kan under ingen omstændigheder overstige 1 mio. EUR (1936270000 ITL).

Støttemodtagere: Virksomheder, der gennemfør uddannelseskurser (små og mellemstore eller store virksomheder), der hver for sig undersøges inden foranstaltningens godkendelse

Sag nr.: XT 54/02

Medlemsstat: Det Forenede Kongerige

Region: Støtten fordeles via erhvervskonsulenter (Business Link Operators) i West Yorkshire, Essex og Devon og Cornwall

Støtteordningens navn eller navnet på den virksomhed, der modtager individuel støtte: Uddannelsesprogram for mindre virksomheder (uddannelse i sundhed og sikkerhed)

Retsgrundlag: Health and Safety at Work Act, etc. 1974

De planlagte årlige udgifter i henhold til ordningen eller den samlede individuelle støtte, der er ydet virksomhed: Samlede planlagte udgifter er 1,97 mio. GBP: 2002/03 - 1,18 mio. GBP, 2003/04 - 0,79 mio. GBP

Maksimal støtteintensitet: Højst 70 %. Ingen støtte må overstige 1000 GBP i projektperioden

Gennemførelsestidspunkt: 29. juli 2002

Støtteordningens eller det individuelle støtteprojekts varighed: 31. maj 2003

Støttens formål: Høringen i forbindelse med strategien "Revitalising Health and Safety" afslørede, at mindre virksomheder er interesseret i finansiel støtte. Udviklingen af støtteordningen er et af målene i denne strategi. Der ydes støtte til mikrovirksomheder med højst 10 ansatte. Der tilbydes finansiel støtte, således at de kan deltage i kurser om sundhed og sikkerhed. I små virksomheder er der ofte knaphed på ressourcer og viden om sundhed og sikkerhed. Formålet er derfor at hjælpe de små virksomheder med at indføre hensigtsmæssige sundheds- og sikkerhedssystemer samt at fremme den praktiske forståelse for at håndtere sundheds- og sikkerhedsspørgsmål på arbejdspladsen. Via ordningen forventes det, at man vil kunne øge bevidstheden og forståelsen af sundheds- og sikkerhedsrisici inden for små virksomheder

Berørte sektorer: Alle sektorer

Navn og adresse på den myndighed, der yder støtten: Mel Draper Health and Safety Executive Rose Court

8SW

2 Southwark Bridge

London SE1 9HS Tlf. (44-207) 717 64 00

Andre oplysninger: Det er et pilotprojekt. Støtten er generel

Sag nr.: XT 55/02

Medlemsstat: Forbundsrepublikken Tyskland

Region: Delstaten Berlin

Støtteordningens navn eller navnet på den virksomhed, der modtager individuel støtte: Efteruddannelse og fremme af fleksibel tilrettelæggelse af arbejdet

Retsgrundlag: Verwaltungsvorschrift vom 5.7.2001 über betriebliche Weiterbildung und Flexibilisierung der Arbeitsorganisation

De planlagte årlige udgifter i henhold til ordningen eller den samlede individuelle støtte, der er ydet virksomhed: Ca. 3,5 mio. EUR i delstaten Berlins budget

Til en virksomhed til generel uddannelse af arbejdstagerne kan der ydes en samlet individuel støtte på op til 5000 EUR inden for et uddannelsesområde og højst 25000 EUR i to år; i tilfælde af rådgivningsvirksomhed højst 1500 EUR.

Maksimal støtteintensitet: Efteruddannelse: højst 75 %, rådgivning: højst 50 %.

Bestemmelserne i artikel 4, stk. 3 og 4 i forordning (EF) nr. 68/2001 om den tilladte støtteintensitet overholdes

Gennemførelsestidspunkt: 1. november 2001

Støtteordningens eller det individuelle støtteprojekts varighed: Indtil 31. december 2003

Støttens formål: Fremme af SMV-ansattes tilpasning til strukturomlægningen med fokus på informationsteknologi samt støtte til indførelse af arbejdstidsmodeller, arbejdstimekonti og telearbejde.

I forbindelse med strukturomlægningen er kravene til de ansattes kvalifikationer blevet ændret. Formålet med programmet er at forbedre de ansattes beskæftigelsesmuligheder gennem efteruddannelse, da der hele tiden er behov for at forny og ajourføre de erhvervede færdigheder. Det bidrager desuden til at mindske mangelen på kvalificeret arbejdskraft. Der formidles uddannelse, der kan anvendes i flere former for virksomheder. Støtteprogrammet er i overensstemmelse med hovedpunkterne i "Livslang læring" og "Forbedring af tilpasningen ved hjælp af informations- og kommunikationsteknologi" i den europæiske beskæftigelsesstrategi. Tilvejebringelse af en fleksibel tilrettelæggelse af arbejdet gennem støtte til rådgivning og indførelse af arbejdstidsmodeller, arbejdstimekonti og telearbejde bidrager til at forene familie og erhverv.

Der er tale om generelle uddannelsesforanstaltninger som omhandlet i artikel 2, litra e), i forordning (EF) nr. 68/2001, hvilket påvises ved hjælp af dokumenter fra ansøgninger eller bilag

Berørte sektorer: Alle sektorer

Navn og adresse på den myndighed, der yder støtten: Investitionsbank Berlin Bundesallee 210 D - 10719 Berlin samt Senatsverwaltung für Wirtschaft, Arbeit und Frauen - V B Storkower Straße 134 D - 10407 Berlin

Andre oplysninger: Støtteordningen er led i

- det operationelle program for den Europæiske Strukturfonds interventioner i Berlin (mål 1), godkendt af Kommissionen den 29. december 2000

- det enhedsprogrammeringsdokument for Den Europæiske Strukturfonds interventioner i Berlin (mål 2), godkendt af Kommissionen den 3. december 2001

- det enhedsprogrammeringsdokument vedrørende udvikling af arbejdsmarkedet og de menneskelige ressourcer for interventioner under mål 3 i Tyskland, godkendt af Kommissionen den 10. oktober 2000.

De foranstaltninger/den operation, hvori støtteordningen indgår, betegnes "Berufliche Weiterbildung, Qualifikation, Information und Beratung, Organisations- und Arbeitszeitentwicklung" ("Efteruddannelse, kvalifikationer, information og rådgivning, organisations- og arbejdstidsudvikling") og hører under aktions- og politikområde D "Anpassungsfähigkeit und Unternehmergeist" (Tilpasningsevne og iværksætterånd). Foranstaltningerne som led heri finansieres til dels af midler fra Den Europæiske Socialfond.